لولی لول منی چُک ئے چک
چُک ئےچُک منی مردئے برات
مرچی سے شپ انت بے وابئے
ماتئے دروشمٰ ءَ بے داب ئے
لولی لول منی دُر دانگ
لال ءُ کہر با ئے دا نگ
پت تی چرچے ءِ منجارانت
مات تی لکی ایں راج ءِ زھگ
من تی بلّکاں مات ئے مات
لولی لول منی مرد ئے برات
بے وابی تی پمن با ت
من تی اندوہ ئے حق داراں
قول انت من ترا رو د یناں
شیریں سرشپاں نازیناں
تو کہ بیرگ ءَ بالگ بئے
پہ تو بانک ے شوھازاں
لولی لول منی چم ئے نور
پاکیں کعبہ ءِ با ھوٹ ئے
مات تی مہدی ءُ نورپاک ئے
پت تی جُڈی ءِ باھوٹ انت
مات ئے نام تی شیرماہ انت
پت تی جیکلک جےکے انت
نام تی واھگ ءُ دیدار انت
مہکان منتگیں دشتار تی
جےکے جلالی